
Dengan nama Allah 
Yang Maha Penyayang dan Maha Pengasih 


DIK MEN 

9 San Esta 
SEMOK 
Oei Orde 
AN Tora 


“Wahai Muhammad!) Bukankah Kami telah lapangkan 
dadamu?/(1). Dan Kami telah ringankan bebananmu(2). Yang 
telah memberatkan belakangmu3). Dan Kami telah 
angkatkan namamul4). Sesungguhnya bersama kesukaran 
itu lalah kemudahan). Sesungguhnya bersama kesukaran 
itu lalah kemudahan (6). Oleh itu, apabila engkau telah 
selesai dari sesuatu kegiatanmu, maka minatilah kegiatan 
yang lain pula(7). Dan kepada Tuhanmu tumpukan perhatian 
dan minatmu.“8). 


“Inayah Allah Terhadap Rasul-Nya 


Surah ini diturunkan selepas Surah adh-Dhuha, 
seolah-olah merupakan surah yang 
menyempurnakannya. Di dalam surah ini terdapat 
naungan kasih mesra dan semangat berbicara dan 
berbisik-bisik dengan kekasih. Di dalam surah ini juga 
disebut gejala-gejala dan peristiwa-peristiwa yang 
membuktikan 'inayah dan keprihatinan Allah 
terhadap Rasul-Nya, juga disebut berita gembira 
mendapat kesenangan dan kelapangan, dan 
bimbingan untuk memahami rahsia kesenangan dan 
tali hubungan yang kukuh dengan Allah 'Azzawajalla. 


kk x ke « x 
(Pentafsiran ayat-ayat 1 - 4) 


Beban Penderitaan Rasulullah s.a.w. Dalam 
Perjuangan Da'wah 

SURAH ASY-SYARH 


Surah Kelapangan Hati 
(Makkiyah) 

“(Wahai Muhammad!) Bukankah Kami telah lapangkan 
dadamu?/(1). Dan Kami telah ringankan bebananmul2). Yang 


telah memberatkan belakangmu(3). Dan Kami telah 
angkatkan namamu. (4) 






Padi 


Ayat-ayat ini menyarankan bahawa jiwa Rasulullah 
s.a.w. sedang mengalami kesulitan dan kesusahan 
dalam usaha menyebarkan da'wah yang ditugaskan 
kepadanya dan dalam menghadapi berbagai-bagai 
halangan, rintangan dan tipu daya di jalan da'wah. 
Dadanya penuh sebak dengan kerungsingan- 
kerungsingan memikul tugas da'wah yang berat itu, 
dan merasa betapa perlunya kepada pertolongan, 
bantuan dan bekalan semangat dari Allah. 


Kemudian berlakulah munajat yang manis dan 


bisikan yang mesra: z “4 

eni na - 2 2 Pa 
“(Wahai Muhammad!) Bukankah Kami telah lapangkan 
dadamu?"(1) 


Yakni bukankah Kami telah bukakan dadamu untuk 
memikul tugas da'wah ini, dan Kami berikan 
kemudahan-kemudahan kepadamu untuk 
melaksanakannya? Bukankah Kami telah jadikan 
tugas da'wah itu satu tugas yang amat disukai 
hatimu, dan Kami licinkan jalan-jalannya untukmu 
serta Kami terangi jalan-jalan itu hingga engkau dapat 
melihat penghabisannya yang bahagia. 


Wahai Muhammad! Periksalah dadamu, tidakkah 


engkau dapati di lubuknya perasaan senang dan 


lapang hati, perasaan terang benderang oleh nur 
iman? Pulihkan kembali kecapan citarasa dari kurnia- 
Ku ini di dalam perasaanmu dan jawablah: Tidakkah 
dengan kecapannya yang citarasa itu melapangkan 
hatimu dari segala kesusahan, merehatkan dirimu dari 
segala kepenatan, memberikanmu perasaan senang 
dalam menghadapi setiap kesukaran dan perasaan 
rela terhadap segala penafian? 


A35 23 SARA 
Iga! 


Ona 

“Dan Kami telah ringankan bebananmuR2). Yang telah 
memberatkan belakangmu. “(3) 


Yakni Kami telah ringankan bebanan da'wah yang 
amat berat itu dengan melapangkan hatimu, dan 
dengan memberi taufik dan kemudahan kepadamu 
untuk melaksanakan tugas da'wah, dan dengan 
menurunkan wahyu kepadamu untuk menerangkan 
hakikat-hakikat yang sebenar dan untuk menolongmu 
mempengaruhi jiwa manusia dengan cara yang lemah 
lembut. 


Tidakkah engkau dapati semuanya itu ketika 
menanggung beban yang telah memberatkan 
belakangmu? Tidakkah kini engkau dapati beban itu 
telah menjadi ringan setelah Kami lapangkan 
dadamu? | 


- PA aa 
25 
“Dan Kami telah angkatkan namamu. "(4) 


Nabi Muhammad s.a.w. Disanjung Di Langit Dan Bumi 
Dan Disebut Di Sepanjang Zaman 


Yakni Kami angkatkan namamu di alam al-Mala'ul- 
A'la. Kami angkatkannya di bumi dan di seluruh alam 
buana, dan kerana itulah Kami gandingkan namamu 
dengan nama Allah setiap kali bibir manusia 
menyebut AI Jgwy sama Ai Y) All Y, Tidak ada lagi darjat 
yang setinggi dan semulia ini, itulah satu-satunya 
darjat yang hanya dicapai oleh Rasulullah s.a.w. di 
antara seluruh isi alam. 


Kami telah angkatkan namamu di dalam Lauh 
Mahfuz ketika Allah memutuskan supaya namamu 
disebut di setiap zaman dengan ucapan do'a, selawat 
-dan taslim dan dengan perasaan kasih sayang yang 
mendalam. 


Kami telah angkatkan namamu yang telah terikat 
dengan agama Allah yang luhur ini, kerana 
pemilihanmu untuk menyampaikan agama ini 
merupakan satu pengangkatan nama yang paling 
tinggi yang belum pernah dicapai oleh seseorang pun 
di alam buana ini baik sebelummu atau selepasmu. 


Oleh itu, kesusahan, kepenatan dan keletihan tidak 
mempunyai tempat lagi dibandingkan dengan limpah 
kurnia Allah yang besar yang boleh menghapuskan 
segala penderitaan itu. 


Tk ex & 


(Pentafsiran ayat-ayat 5 - 6) 


Walaupun begitu, namun Allah terus berlemah 
lembut dengan Rasul kesayangan-Nya yang terpilih itu 
dan terus menghibur dan menenangkan hatinya di 
samping menerang-kan rahsia kesenangan yang tidak 
terpisah darinya, kerana: 


Aku 


“Sesungguhnya bersama kesukaran itu ialah kemudahan. “(5) 


JUZU' KE-30 


Kesenangan Dan Kesusahan Silih Berganti 


Kesukaran dan kesusahan tidak sunyi dari 
kesenangan dan kemudahan yang menemanimu dan 
tidak berpisah darinya, dan kadang-kadang kesukaran 
itu menemani kesenangan bersamamu. Justeru itu 
apabila bebanan da'wah menjadi begitu berat, Kami 
lapangkan dadamu, lalu bebanan yang memberatkan 
belakangmu itu menjadi ringan. Kesenangan sentiasa 
menemani kesusahan untuk meringankan tekanan 
dan keberatannya. 


Ini adalah satu hakikat yang diyakinkan dan kerana 
itu ia disebut berulang-ulang kali dengan ungkapan 
yang sama: 


Ara Nah 
2 ea AO) 
“Sesungguhnya bersama kesukaran itu ialah kemudahan. "(6) 


Pengulangan ayat ini menunjukkan Rasulullah s.a.w. 
benar-benar berada dalam kesulitan dan kesukaran 
yang memerlukan kepada pengamatan dan 
peringatan ini, memerlukan kenangan kepada gejala- 
gejala keprihatinan Allah ini, memerlukan kepada 
penayangan tempat-tempat keprihatinan dan 
memerlukan kepada penegasan dengan segala 
macam penegasan yang seperti ini. Tidak syak lagi 
bahawa urusan da'wah yang telah memberatkan 
penanggungan hati Nabi Muhammad s.a.w. sebegini 
rupa adalah satu urusan yang amat besar. 


KEK re 


(Pentafsiran ayat-ayat 7 - 8) 


Kegiatan Melaksanakan Tugas Seharian Harus 
Diiringgi Dengan Kegiatan-kegiatan Beribadat Dan 
Bertaubat Kepada Allah 


Kemudian datang pula arahan Ilahi supaya ia 
mencari sebab-sebab yang boleh melahirkan 
kelapangan dan kesenangan hati dan mencari sumber 
simpanan bekalan untuk menempuh perjalanan 
da'wah yang en dan 1 


OLI One 


"Oleh itu, apabila . telah selesai dari sesuatu 
kegiatanmu, maka minatilah kegiatan yang lain pula(7). Dan 
kepada Tuhanmu tumpukan perhatian dan minatmu. “(8) 


Bersama kesulitan ialah kesenangan. Oleh itu, 
gunakanlah segala punca yang membawa 
kesenangan dan kemudahan. Jika engkau telah 
selesai dari urusan-urusanmu dengan orang ramai dan 
dari urusan-urusan dunia dan kehidupan, maka 
hadapilah dengan seluruh hatimu kepada kegiatan 
yang wajar dilakukan dengan sungguh-sungguh, iaitu 
kegiatan beribadat, menumpukan hati kepada Allah, 
Mengaan dan 2 “ui kepada Allah: 


3 S3 


“Dan kepada 
minatmu. (8) 


Tunanmu tumpukan perhatian dan 

Tumpukan seluruh perhatian dan minat kepada 
Tuhanmu semata-mata dan kosongkan hatimu dari 
segala sesuatu termasuk urusan orang ramai yang 
engkau  da'wahkan mereka, kerana engkau 
memerlukan bekalan perjalanan, dan di sinilah 
engkau akan mendapat bekalan itu, engkau juga 
memerlukan kelengkapan berjihad. Di sinilah engkau 
akan menemui kesenangan dan kemudahan setiap 
kali engkau menempuh kesulitan dan kesukaran. 
Inilah jalan perjuangan da'wah. 


ec 


Surah ini berakhir sama seperti berakhirnya Surah 
adh-Dhuha. la meninggal dalam hati dua perasaan 
yang bercampuraduk, iaitu perasaan betapa besarnya 
kasih mesra Allah terhadap hamba kesayangan-Nya 
Rasulullah s.a.w. Dan perasaan betapa besarnya 
timbang rasa dan belas kasihan-Nya terhadap 
Rasulullah s.a.w. dan kita sendiri seolah-olah turut 
merasakan perasaan kesulitan yang sedang 
berkecamuk di dalam hati Rasulullah s.a.w. di waktu 
itu yang benar-benar memerlukan kepada kasih mesra 
Ilahi yang indah itu. 


Itulah da'wah, itulah amanah dan tugas yang amat 
berat, namun demikian ia tetap merupakan tempat 
pancaran dan tempat turunnya nur Ilahi. Ia 
merupakan tali hubungan yang menyambung fana 
dengan baga' dan 'adam dengan wujud. 


xx ee 


